CELEX: 32005R0306
Language: da
Date: 2005-02-24 00:00:00
Title: Kommissionens forordning (EF) nr. 306/2005 af 24. februar 2005 om ændring af bilag I til Europa-Parlamentets og Rådets forordning (EF) nr. 138/2004 om landbrugsregnskaber i FællesskabetEØS-relevant tekst.

25.2.2005   
            
            
               DA
            
            
               Den Europæiske Unions Tidende
            
            
               L 52/9
            
         KOMMISSIONENS FORORDNING (EF) Nr. 306/2005
   af 24. februar 2005
   om ændring af bilag I til Europa-Parlamentets og Rådets forordning (EF) nr. 138/2004 om landbrugsregnskaber i Fællesskabet
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 138/2004 af 5. december 2003 om landbrugsregnskaber i Fællesskabet (1), særlig artikel 2, stk. 2, og
   ud fra følgende betragtninger:
   
               (1)
            
            
               I bilag I til Europa-Parlamentets og Rådets forordning (EF) nr. 138/2004 fastlægges metodologien for opstilling af landbrugsregnskaber i Fællesskabet (herefter benævnt »LR-metodologien«). Bilagets punkt 3.056 og 3.064 indeholder eksempler på henholdsvis produktsubsidier og andre produktionssubsidier, og der henvises til særlige budgetposter. Nogle af disse henvisninger gælder ikke længere, og det er derfor nødvendigt at foretage en ajourføring af begge punkter.
            
         
               (2)
            
            
               Det påhviler Kommissionen at ajourføre LR-metodologien.
            
         
               (3)
            
            
               Forordning (EF) nr. 138/2004 bør derfor ændres i overensstemmelse hermed.
            
         
               (4)
            
            
               De i denne forordning fastsatte foranstaltninger er i overensstemmelse med udtalelse fra Den Stående Landbrugsstatistiske Komité, der er nedsat ved Rådets afgørelse 72/279/EØF (2) —
            
         UDSTEDT FØLGENDE FORORDNING:
   Artikel 1
   Bilag I til forordning (EF) nr. 138/2004 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. februar 2005.
      
         
            På Kommissionens vegne
         
         Joaquín ALMUNIA
         
            Medlem af Kommissionen
         
      
   
   
      (1)  EUT L 33 af 5.2.2004, s. 1.
   
      (2)  EFT L 179 af 7.8.1972, s. 1.
   
      BILAG
      I bilag I til forordning (EF) nr. 138/2004 foretages følgende ændringer:
      
                  1)
               
               
                  Punkt 3.056 affattes således:
                  
                              »3.056.
                           
                           
                              Værdiansættelsen af produktionen i basispriser kræver en fundamental sondring mellem produktsubsidier og andre produktionssubsidier. Subsidier på landbrugsprodukter (1) kan udbetales til landbrugsproducenterne eller til andre markedsdeltagere. Kun produktsubsidier, der udbetales til landbrugsproducenterne, lægges til den af producenterne modtagne markedspris, hvorved man når frem til basisprisen. Subsidier på landbrugsprodukter udbetalt til andre markedsdeltagere end landbrugsproducenterne opføres ikke i LR.«
                           
                        
                     (1)  Subsidier på landbrugsprodukter udbetalt til landbrugsproducenterne omfatter alle subsidier for manglende betalinger til landbrugsproducenterne (dvs. de tilfælde, hvor det offentlige betaler landbrugsproducenten forskellen mellem de gennemsnitlige markedspriser og de garanterede mindstepriser for landbrugsprodukterne)."
						
               
            
                  2)
               
               
                  Punkt 3.064 affattes således:
                  
                              »3.064.
                           
                           
                              Inden for landbruget omfatter andre produktionssubsidier hovedsagelig følgende støtte:
                              
                                          —
                                       
                                       
                                          subsidier til lønninger og arbejdskraft
                                       
                                    
                                          —
                                       
                                       
                                          rentestøtte (jf. ENS 95, 4.37(c)) til residente produktionsenheder, også selv om formålet er at fremme investeringer (2). Sådanne subsidier er løbende overførsler, som skal reducere producenternes omkostninger. De betragtes som subsidier til de begunstigede producenter, også når renteforskellen rent faktisk betales direkte af den offentlige forvaltning og service til det pågældende kreditinstitut (fravigelse af modtagelseskriteriet)
                                       
                                    
                                          —
                                       
                                       
                                          overkompensation for moms som følge af de standardsatser, der ofte anvendes i landbruget (jf. 3.041 og 3.042)
                                       
                                    
                                          —
                                       
                                       
                                          overtagelse af bidrag til sociale ordninger og ejendomsskatter
                                       
                                    
                                          —
                                       
                                       
                                          overtagelse af andre omkostninger som f.eks. støtte til privat oplagring af vin og druemost og til omlagring af bordvine (såfremt lagrene ejes af en landbrugsenhed)
                                       
                                    
                                          —
                                       
                                       
                                          diverse andre produktionssubsidier:
                                       
                                    
                                          —
                                       
                                       
                                          jordudtagningsstøtte (obligatorisk jordudtagning i forbindelse med hektarstøtte og frivillig jordudtagning)
                                       
                                    
                                          —
                                       
                                       
                                          udligningstilskud til tilbagekøb af friske frugter og grøntsager fra markedet. Denne støtte udbetales ofte til grupper af markedsproducenter og bogføres som subsidier til landbruget, da der er tale om direkte kompensation for produktionstab
                                       
                                    
                                          —
                                       
                                       
                                          kvægpræmier i form af sæsonpræmier og ekstensiveringspræmier
                                       
                                    
                                          —
                                       
                                       
                                          støtte til landbrugsproduktion i ugunstigt stillede og/eller bjergrige områder
                                       
                                    
                                          —
                                       
                                       
                                          anden støtte, som har til formål at påvirke produktionsmetoderne (ekstensivering, metoder, som reducerer forureningen mv.)
                                       
                                    
                                          —
                                       
                                       
                                          betalinger til landbrugsbedrifterne som godtgørelse for tab af varer i lagerbeholdninger, f.eks. afgrøder, animalske produkter, der betragtes som produkter under fremstilling, og beplantninger, når disse stadig befinder sig i vækstfasen (jf. 2.040-2.045). Overførsler til dækning af tab af varer i lagerbeholdninger og/eller beplantninger, der anvendes som produktionsfaktorer, registreres derimod som andre kapitaloverførsler på kapitalkontoen.«
                                       
                                    
                        
                     (2)  Et tilskud, der har til formål både at finansiere nedskrivningen af en gæld og betalingen af renterne, og hvor en fordeling på de to komponenter er umulig, behandles samlet som et investeringstilskud, og når det ikke er muligt at opdele tilskuddet i disse to elementer, registreres hele beløbet som investeringstilskud."